( la ) 



versutos atque in rebus agendis versatos viros reddere potest , bonos autem 

 atque probos et Reipublica3 vere deditos nequaquam efficiet. Viri enim boni 

 tales ex ista sola Academia prodeunt, in qua scientia et religio firmissimo vin- 

 culo conjunctas et unitae sunt. Hac veritate ducti summam operam demus , Col- 

 legas honoratissimi , ut juvenes curae nostrae commissos , non solum diversis 

 scientiis ornatos atque imbutos sed vero quoque religionis amore , sine quo 

 virtus nullo modo consistere potest , impletos parentibus et civitati reddamus. 



Ad vos jam me converto , juvenes amantissimi , parentum gaudium atque 

 solatium , patriae optima spes. Parum refert dicere , vestrum numerum , me rec- 

 tore , valde auctum fuisse , nam vera Academiae gloria minime e numero stu- 

 diosorum pendet , sed hoc dicam , cives academicos anno elapso in universum 

 bonis moribus, studiorumque amore professoribus suis sese valde commen- 

 dasse. E numero vestro unum acerba morte nobis ereptum doleo, Joannem- 

 Josepbum de Marneffe juris studiosum. Feriae juvenibus iis , qui per annum 

 fere integrum studiis assidue operam novarunt , animi relaxandi , viriumque 

 novarum recuperandarum causa concessae , funestissimas optimo illi juveni fuere , 

 qui doloribus acerbissimis iis affectus erat, qui nonnisi morte leniti sunt. Vos 

 amicissimi , scholas nostras denuo intrare parati estis , ut in scientiarum vastissimo 

 campo animos vestros melius pascere possitis ; defunctus autem , his non amplius 

 indigens , in campis illis aeternis veritatis clarissima luce , quam in nostris scientiis 

 errores humani saepissime obscurant, continuo clarus illustratur. 



Breviter nunc quonam in statu subsidia litteraria sint quibus nostra Academia 

 fruitur , enarrandum est , primumque , quas Bibliotbecam , commune omnium ordi- 

 num bonum , spectant , enunciabo. Egregium hoc anno Bibliotheca augmentum 

 cepit , dum nongentis fere voluminibus aucta est , quorum nonnulla munificentias 

 fautorum quorumdam et amicorum instituti nostri debemus. A ministro excel- 

 lentissimo De Coninck pharmacopoeam Belgicam acceptam referimus. D'Omalius 

 d'Halloy, gubernator provinciae Namurcensis, de geologia Belgicaa terrae valde 

 meritus opusculum geologicum dono dedit : Observations sur un essai de carte 

 geologique de la France, des Pays-Bas, et des contrees voisinesj Paris, 182 3. 



Non minus grato animo doctissimos viros C. F. Nieuwport, Haus et professorem 



